Rozhodnutie Komisie
z 27. decembra 2001,
ktorým sa stanovujú parametre a určujú kódy a štandardné pravidlá na prepis, v strojovočitateľnej forme, údajov súvisiacich so zisťovaním o sadoch určitých druhov ovocných stromov
(oznámené pod číslom dokumentu C(2001) 4626)
(2002/38/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 76/625/EHS z 20. júla 1976 týkajúcu sa štatistických zisťovaní, ktoré majú vykonávať členské štáty, aby sa určil produkčný potenciál sadov určitých druhov ovocných stromov [1], a najmä na jej článok 4 (2) a (4),
keďže:
(1) Zariadenie, ktorým Komisia musí analyzovať výsledky zisťovaní o sadoch určitých druhov ovocných stromov a potreba používať toto zariadenie si racionálne vyžaduje špecifikovanie strojovočitateľných médií kompatibilných s týmto zariadením a predpísanie štandardného formátu na prepis údajov v strojovočitateľnej forme.
(2) V určitých produkčných oblastiach sú homogénne klimatické a agronomické podmienky značne zodpovedajúce jednotným úrodám ovocia na jeden hektár; použitie výsledkov zisťovaní na každú takúto produkčnú oblasť zvyšuje presnosť strednodobých odhadov produkcie; stanovia sa limity týchto produkčných oblastí.
(3) Je potrebné zistiť technické charakteristiky, ktoré sa pravdepodobne zmenia, aby sa zabezpečilo neustále prispôsobovanie štatistík ekonomickým podmienkam.
(4) Opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku, zriadenom rozhodnutím Rady 72/279/EHS [2],
PRIJALA TOTO ROZHODNUTIE:
Článok 1
Limity produkčných oblastí, ktoré sa majú stanoviť, a ich jednotlivé kódy sú stanovené v prílohe I tohto rozhodnutia.
Článok 2
Štatistické triedy o veku zasadených stromov uvedené v článku 2 (1) (B) smernice 76/625/EHS sú uvedené v prílohe II tejto smernice.
Článok 3
Druhy ovocia a odrody uvedené v článku 2 (1) (A) smernice 76/625/EHS sú uvedené v prílohe III tejto smernice.
Článok 4
Štatistické triedy na čistú osadenú oblasť, počet stromov a hustota sadby uvedená v článku 2 (1) (C) smernice 76/625/EHS sú uvedené v prílohe IV tejto smernice.
Článok 5
Kódy na prepis, na počítači alebo na multimediálnom médiu, údajov uvedených v článku 4 smernice 76/625/EHS musia zodpovedať štruktúre uvedenej v prílohe V tohto rozhodnutia.
Článok 6
Toto rozhodnutie je adresované členským štátom.
V Bruseli 27. decembra 2001